এক্সপ্রেস ডেস্ক ॥ দীর্ঘদিন উপেক্ষিত থাকার পর দলে জায়গা পেয়েই সুযোগ কাজে লাগিয়েছেন অল-রাউন্ডার নাসির হোসেন। সিরিজ নির্ধারণী ম্যাচে তার ওপর স্কোয়াড ও সমর্থকদের প্রত্যাশা থাকছে অনেক। বাংলাদেশকে ভোগাতে পারে ইংল্যান্ডের আদিল রশিদের লেগ স্পিন ও লোয়ার অর্ডারে কার্যকর ব্যাটিং। মিরপুরে দ্বিতীয় ওয়ানডে জয়ের নায়ক হিসেবে ইতিহাসের পাতায় থাকবে মাশরাফির নাম। ২৭ রান আর এক উইকেট নেয়া নাসির হোসেনের নাম হয়তো সীমাবদ্ধ থাকবে শুধু-ই স্কোর কার্ডে। ক্রিকেটিয় পরিভাষায় ম্যাচের নায়ক যদি ম্যাশ হন তাহলে পার্শ্ব নায়ক নাসিরই। অনেক দিন উপেক্ষিত থাকার পর দলে ফিরেছেন ‘ফিনিশার’ হয়েই। ২০১৫ সালটা খারাপ গেছে ব্যাটে রান না থাকলেও বল হাতে নাসর অনেকটা সফল ছিলেন। ২০১১ সালের পরে বেশ কিছু কার্যকর ইনিংসে বাংলাদেশকে জিতিয়েছেন ২৪ বছর বয়সী ...